Nared

A **Nared** egy kőzetbolygó volt a 72-es peremszektorban, a Nared-rendszerben. A planéta többezer éves múlta tekintett vissza, az egyik első kolonizált bolygó volt, melyet még Lord Cados népesített be uralma alatt.

Jelentőségét a Birodalom felemelkedésének korában nyerte vissza, mikor a Köztársaság helyőrséget létesített rajta és a az **Első Töréspont** után azonnal csatlakozott az EKGRP-hez.

Később a Galaktikus Birodalom hajtotta uralma alá a helyi Lázadás felszámolását célzó hadjárata során.

## **Földrajz**

Standard kőzetplanáta volt, ám már évszázadok óta rendkívül erősen szennyezett. A bolygó a **Czerka vállalat** eltűnése után a romjaiból felemelkedő **Hresh vállalat** székhelyévé vált. A vállalat erős bányászati tevékenységének köszönhetően a planéta egyébként is válságos állapotú légkörének minősége mélyrepülés-szerű zuhanásba kezdett.

Mai napig a Szektor egyik legszennyezettebb bolygója, a felhőzetét pedig ez olyan szinten elváltoztatta, hogy lehetetlen tályékozódni légifelvételek alapján. A felhőzet sárgás színt öltött az évszázadok alatt.

Sűrűn lakott planéta, azonban a légköri anomáliák miatt jól védhető egy külső támadás esetén. Gyakoriak a savas esők és erős viharok.

## **Története**

### **A Birodalom megérkezése után**

A Galaktikus Köztársaság idejében a Hresh vállalat egyre jobban sürgette a fontos duracél kitermelését, azonban a készletek eddire már kifogyóban voltak.

Ralf Castillon moff vezetése alatt a bolygó inkább Birodalom-párti, mintsem Köztársaság-párti volt, azonban az Első Töréspont eseményei meggyőzték a lakosokat arról, hogy változtassanak irányt.

Nemvárt mellékhatás volt azonban, hogy a birodalmi támogatás gyengülésének következtében a bolygó infrastruktúrája összedőlt, a Hresh vállalat pedig gyakorlatilag csődbe ment - ezt vásárolta meg a Rithun pár évvel később. Az ipart bár később Szövetség helyreállította, de a munkanélküli munkások hamar bűnözésbe fogtak, emiatt a rendőrségnek gyakran akad gondja a helyi szindikátusokkal.

### **A Galaktikus Birodalom hadjárata**

BBY 2-ben, Micor II elfoglalása után a Galaktikus Birodalom III. Birodalmi Szektor Flottája megtámadta Naredet is. Miközben a II. Birodalmi Szektor Flotta hátramaradt és Micort védte, aközben a Drageve parancsnoksága alatt álló hajóhad szétverte a II. Szövetségi Szektor Flottát. A győzelemben döntő fölényt jelentett a Purifier Aggressor-osztályú csillagromboló első bevetése.

A Flotta után a földi invázó kezdődött meg, a Birodalom pedig pontosan tudta, hogy nem tudnak orbitális bombázással segíteni a lent állomásozó csapatoknak. Nared ellen több birodalmi előrenyomulás is indult, azonban igazi eredményt csak az első hozott, mikor sikeresen elfoglalták a Tolin bányászváros közelében fekvő településeket.

A második előrenyomulás következtében a Birodalom bevette Tolint, azonban a Szövetségi Hadsereg tagjainak gerillataktikája miatt csak nehezen tudták megtartani azt. Tolin elfoglalásában nagy szerepet játszott a Purifier, amely egy meghibásodás következtében háromszoros töltéssel bombázott és tette a felszínt a földdel egyenlővé.

Pár hónnapal Tolin bevétele - és a Halálcsillag pusztulása - után Narklin Chicri tábornok azonban új tervet mutatott be a nagymoffnak, ennek célja pedig a Naredi víztározó létesítmények megmérgezése volt. A művelet sikerrel zárult, ez pedig még jobban gyengítette a Szövetségi Hadsereg addigra már teljesen kimerült erőit.

BBY 0-ban végül a Birodalom elfoglalta a planétát, a helyi erőket vezető Kaan Istor szövetségi tábornokot pedig elfogták.

### **A Birodalom uralma alatt**

Nared nagyon nehezen adta meg magát a birodalmi nyomásnak. Már az első héten megkíséreltek a szövetségi hadifoglyok egy szökést. (Ennek során jutott ki a fogságből Blisk is)

A Birodalom azt tervezte, hogy a KVTP politikusaval együttműködve majd képesek lesznek uralmuk alá hajtani a bolygót - mint Micor II esetében is, azonban ez nem így történt. Heves ellenállásba ütköztek a politikusok részéről, akik sem a DBSZ, sem az RBN delegációnak sem voltak hajlandóak alávetni magukat.

Az új rendszerrel nehezen barátkozó polgárok - köszönhetően a Szövetségi Különleges Erők és a szövetségi propaganda munkájának, sosem működtek feltétel nélkül együtt a Birodalommal. Bár a helyzet látszólag bármikor el tudott volna mérgesedni, Chicri tábornok és Hartley marsall kézben tartották a bolygó ügyét.

Cathos Ewax munkájának hála egyik alkalommal a Birodalom azzal büntette meg a lakosokat, hogy Egas városától 20 km-re egy települést gyakorlatilag a földdel tett egyenlővé. Innentől kezdve emlegették a helyiek azt a helyet Purifier-kráterként.

## **Gazdaság és politika**

Kereskedelmi csomópont volt megtalálható rajta, azonban ezt beárnyékolta a Hresh vállalat becsődölése után felszínre törő feketepiac.

A bolygón számos kitermelőüzem próbálkozott a termelés visszaállításával, azonban sosem sikerült olyan mennyiségű duracélt kibányászni, hogy a kitermelés gazdaságos legyen. A Szövetségnek azonban - főleg a rentoni lehetőségek elvesztése után - szüksége volt az ércre - így bár a kitermelés soha nem volt profitáló - gyakorlatilag mindig volt bányászat Tolinban és környékén.

### **Építmények**

* Szövetségi Különleges Erők központi épülete
* KVTP pártház (korábbi EKGRP pártház)
* Szövetségi 01-es számú börtön
* Naredi víztározó létesítmények

## **Hadviselés**

A Szövetség második központjának védelmét nagy erőkkel biztosították, több város is rendelkezett légi támaszponttal és a bolygó védettsége is jelentősen nagyobb volt a 01-es számú börtön jelenléte miatt.

Számottevő katonai termelés nem volt, azonban Tolin az egyik legjelentősebb bányászati cenrumja volt a Szövetségnek. A Birodalom megérkezése után az ipar a továbbiakban birodalmi érdekeket szolgált, megjelent itt is a Rithun.